Denne artikel indeholder urigtige oplysninger. Janek Sternberg skifter IKKE til Brøndby. BT henviser i stedet til denne rettelse

De har ledt med både lys og lygte - og vendt noget nær hver en sten. Men nu har Brøndby langt om længe fundet, hvad de har ledt efter i månedsvis: En ny mand til venstre back.

BT kan afsløre, at Brøndby i løbet af de kommende to dage præsenterer en ny spiller til positionen, der i efteråret blev varetaget af unge Svenn Crone. Enten tirsdag eller onsdag vises den den tyske back Janek Sternberg frem som ny mand i venstresiden på den københavnske vestegn.

Blot de sidste detaljer mangler, inden 24-årige Sternberg sætter sin underskrift på en kontrakt, der sender ham fra Bundesligaen og Werder Bremen en tur nordpå til Superligaen og Brøndby.

Janek Sternberg har i denne sæson været fast reserve i Werder Bremen, hvor han blot to gange har fået spilletid i Bundesligaen. Han har dermed fået væsentligt mindre græs på knæene, end han har fået i de to forgangne sæsoner, hvor han 23 gange har spillet Bundesliga-bold i den grønne Werder-trøje. Men det er netop denne mangel på spilletid, der har bragt Bundesliga-spilleren indenfor Brøndbys rækkevidde.

Janek Sternberg, der flere gange har optrådt for tyske ungdomslandshold, har tidligere spillet for Hamburger SV, men i 2013 skiftede han til Werder Bremen. Her udløber hans kontrakt til sommer. Det er derfor en forholdsvis billig herre, der sender antallet af tyskere i Brøndby-truppen op på tre.

Da tyske Bild i sidste uge for første gang omtalte Brøndbys interesse, nævnte avisen en pris på 2 millioner kroner for Sternberg, som ligner en kommende starter i landsmanden Alexander Zornigers system. Men ifølge BTs oplysninger slipper de blå/gule billigere end det.

Superligaens øjeblikkelige nummer to henter Janek Sternberg for snuden af blandt andet ungarske Ferencvaros og klubber i Tyskland og Holland.

Kan du lide artiklen? Følg os på Facebook og få mere af det gode fra BT Sporten